OBRAZLOŽENJE POSEBNOG DIJELA FINANCIJSKOG PLANA

10970 – TRGOVAČKI SUD U SPLITU

Trgovački sud u Splitu pripada razdjelu 109 Ministarstva pravosuđa, uprave i digitalne transformacije, glava 70 Trgovački sudovi (oznaka 10970). RKP Trgovačkog suda je 3566.

SAŽETAK DJELOKRUGA RADA TRGOVAČKOG SUDA U SPLITU

Trgovački sud u Splitu je specijaliziran sud, koji prema Zakonu o sudovima („Narodne novine“ broj: 28/13., 33/15., 82/15., 82/16., 67/18., 126/19., 130/20., 21/22., 60/22., 16/23., 155/23. i 36/24.) odlučuje u parničnim i izvanparničnim stvarima kada je to propisano posebnim zakonom, postupa u registarskim stvarima i vodi sudske registre, odlučuje o prijedlozima u svezi s osnivanjem, radom i prestankom trgovačkog društva, odlučuje o prijedlozima za otvaranje stečajnog postupka i provodi predstečajne i stečajne postupke, odlučuje o upisima u upisnik brodova i jahti u onim stvarima koje su Pomorskim zakonikom stavljene u nadležnost trgovačkog suda, ograničenju odgovornosti brodara, prigovorima protiv konačne diobene osnove za likvidaciju zajedničke havarije, ako zakonom za pojedinu vrstu predmeta nije drugačije određeno, provodi postupak priznanja inozemnih sudskih odluka, kao i arbitražnih odluka u trgovačkim sporovima, provodi osiguranje dokaza za postupke za koje su inače nadležni, određuju mjere osiguranja u postupcima i povodom postupaka u kojima su inače nadležni, obavlja poslove međunarodne pravne pomoći u izvođenju dokaza u trgovačkim stvarima, obavlja i druge poslove određene zakonom.

NAJZNAČAJNIJI POSLOVI I IZDACI, PLANIRANA I IZVRŠENA SREDSTVA

Program Trgovačkog suda u Splitu je vođenje sudskih postupaka.

|  |  |  |  |  |  |  |
| --- | --- | --- | --- | --- | --- | --- |
| Glava/razd. Oznaka valute | Izvršenje 2023. | Plan za 2024. | Plan za 2025. | Projekcija 2026. | Projekcija 2027. | Indeks 2025/2024 |
| 10970 EUR | 1.733.842,03 | 2.619.368,00 | 2.672.526,00 | 2.497.985,00 | 2.516.881,00 | 102,03 |

Cilj Trgovačkog suda u Splitu je jačanje učinkovitosti pravosuđa.

Pokazatelj učinka i rezultata su udio riješenih u odnosu na broj primljenih predmeta odnosno smanjenje broja neriješenih predmeta u odnosu na broj neriješenih predmeta na kraju prethodne godine.

Osnovna aktivnost: vođenje sudskih postupaka iz nadležnosti trgovačkih sudova (A 639000).

Zakonske i druge podloge na kojima se zasnivaju programi: Zakon o sudovima („Narodne novine“ broj: 28/13., 33/15., 82/15., 82/16., 67/18., 126/19., 130/20., 21/22., 60/22., 16/23., 155/23. i 36/24.) i Zakon o područjima i sjedištima sudova („Narodne novine“ broj: 67/18. i 21/22.).

Usklađeni ciljevi, strategije i programi s dokumentima dugoročnog razvoja

Pojačat će se nadzor u pogledu ažurnosti poduzimanja radnji u svakom pojedinom spisu te će se inzistirati na većoj kvaliteti odluka. Smanjiti broj starih spisa, maksimalno ažurirati rad u svakom pojedinom spisu, kroz edukacije i sjednice poraditi na većoj kvaliteti rješavanja spisa. Osnovnom aktivnošću osigurat će se sredstva za financiranje rashoda za zaposlene i materijalnih rashoda potrebnih za redovno poslovanje suda.

Pokazatelji rezultata

Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini:

Pokazatelj učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Udio riješenih u broju primljenih predmeta | Udio riješenih predmeta u odnosu na broj primljenih predmeta | Posto- tak | 101 | Sudska uprava | 103 | 105 | 107 |

Pokazatelj rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Smanjenje neriješenih predmeta | Smanjenje broja neriješenih predmeta u odnosu na broj neriješenih predmeta na kraju prethodne godine | Posto- tak | 3 | Sudska uprava | 5 | 7 | 9 |

U izvršenju programa sudjelovat će sadašnji kadar zaposlenih u Trgovačkom sudu u Splitu. Suci i savjetnici su raspoređeni u sudske odjele tako da je zadržana specijalizacija rada te im je omogućena dobra edukacija. Edukacije sudaca i službenika od iznimne su važnosti za postizanje ciljeva svakog proračunskog korisnika.

ZNAČAJNA FINANCIJSKA ODSTUPANJA

Značajna odstupanja od prošlogodišnjih projekcija bilježe rashodi za zaposlene i materijalni rashodi, posebno plaće.

Razlozi su sljedeći:

* stupanje na snagu i primjena novog Zakona o plaćama u državnoj službi i javnim službama („Narodne novine“ broj: 155/23.) te Uredbe o nazivima radnih mjesta, uvjetima za raspored i koeficijentima za obračun plaće u državnoj službi („Narodne novine“ broj: 22/24.) povećani su koeficijenti državnim službenicima i namještenicima,
* odlukom o proglašenju Zakona o izmjenama i dopuni Zakona o plaćama sudaca i drugih pravosudnih dužnosnika („Narodne novine“ broj: 71/23.) povećane su osnovice za izračun plaće pravosudnih dužnosnika te koeficijenti sucima trgovačkih sudova,
* donošenje novog Zakona o plaći i materijalnim pravima pravosudnih dužnosnika („Narodne novine“ broj: 35/24.) sucima se povećao koeficijent te su ostvarili materijalna prava koja im ranije nisu pripadala (regres za korištenje godišnjih odmora),
* u uvjetima inflacije na tržištu povećale su se cijene roba i usluga.

ORGANIZACIJSKE PROMJENE

Trgovački sud u Splitu nije imao statusnih promjena u odnosu na prethodno proračunski razdoblje te se iste ne očekuju ni u razdoblju 2025.-2027.

FINANCIJSKI PLAN ZA 2025. - OBRAZLOŽENJE

Plaće za zaposlene planirali smo prema stvarnim potrebama, sukladno Pravilniku o unutarnjem redu, Zakonu o plaći i drugim materijalnim pravima pravosudnih dužnosnika, Uredbi o nazivima radnih mjesta, uvjetima za raspored i koeficijentima za obračun plaće u državnoj službi. Trgovački sud u Splitu 31. listopada 2024. ima 81 zaposlenika: 15 dužnosnika, 62 službenika i 4 namještenika.

Jedna sutkinja podnijela je zahtjev za razrješenje od sudačke dužnosti zbog ostvarenja prava na starosnu mirovinu i to s danom 2. siječnja 2025. Ministarstvo pravosuđa, uprave i digitalne transformacije 11. listopada 2024. već je raspisalo natječaj za imenovanje novog suca ovog suda. Početkom 2025. po sili zakona prestaje državna služba jednoj višoj sudskoj savjetnici, voditelju sudskog registra i jednom višem referentu u sudskom registru. Sukladno navedenom, predviđen je prijam u državnu službu na ta upražnjena radna mjesta. Prema članku 41. stavku1. Zakona o državnim službenicima („Narodne novine“ broj: 155/23. i 85/24.) ovaj sud, budući da ima više od 50 državnih službenika i namještenika, mora ustrojiti jedinicu za ljudske potencijale te je predviđen jedan novi službenik za tu jedinicu. Postojećim Pravilnikom o unutarnjem redu u Uredu predsjednika suda predviđeno je dvoje službenika, a zasad je u Uredu predsjednika suda raspoređen samo jedan službenik. Zbog svega navedenog u prijedlogu Pravilnika o unutarnjem redu predviđeno je novo radno mjesto viši referent (umjesto ranijeg administrativnog referenta). Sud je okvirno predvidio potrebu za tri zapisničara u tijelima sudbene vlasti u slučaju da nekom od postojećih službenika prestane državna služba (zbog otkaza, premještaja i sl.).

Postojećim Pravilnikom o unutarnjem redu Trgovačkog suda u Splitu broj: 7 Su-508/18 od 11. siječnja 2024. predviđeno je radno mjesto III. vrste Nadstojnik zgrade što bi prema novoj Uredbi o nazivima radnih mjesta, uvjetima za raspored i koeficijentima za obračun plaće u državnoj službi („Narodne novine“ broj: 22/24.) predstavljalo radno mjesto Domar. Sud do sada nije imao namještenika raspoređenog na to radno mjesto. Primanje u državnu službu za navedeno radno mjesto ukazuje se nužnim iz sljedećih razloga: Trgovački sud u Splitu zbog činjenice da je zgrada suda renovirana 2000. ima problem oko popravaka (pucanje i curenje cijevi u sanitarnim čvorovima, vlaženje vanjskih zidova, otpadanje plafona u arhivi suda, dotrajale bravarije u zgradi suda). Za popravke u zgradi suda koriste se usluge vanjskih suradnika, međutim, kako je zgrada starija, to je sve veća potreba za manjim i većim popravcima, a vanjski suradnici ne mogu uvijek pravovremeno doći i otkloniti kvar, a nesporna je činjenica da je došlo do velikog i nerealnog povećanja cijene radova i usluga. Postojanje osobe koja bi održavala zgradu zasigurno bi u velikoj mjeri ublažilo pojavu kvarova i oštećenja na zgradi i olakšalo održavanje iste.

1. listopada 2024. stupile su na dužnost u Trgovačkom sudu u Splitu dvije sutkinje, od kojih jedna ostvaruje pravo na rad s polovicom punog radnog vremena do 30. lipnja 2025. Nadležno ministarstvo odredilo je limit za plaće koji je, ako analiziramo plaću na mjesečnoj razini, manji od plaće za listopad 2024., odnosno u odobrenom financijskom planu nisu uključili dolazak pravosudnih dužnosnica. S obzirom na očekivani prestanak dužnosti i državne službe pojedinim sucima i službenicima u 2025. u prijedlogu pravilnika o unutarnjem redu predvidjeli smo neka nova radna mjesta koja smo već naveli, ali i za pojedina radna mjesta predviđena su ona s većim koeficijentima. Dakle, nedostajat će sredstva za rashode za zaposlene zbog toga što dvije dužnosnice nisu uračunate te očekujemo odobrenje dodatnih sredstava od strane nadležnog ministarstva putem rebalansa ili internih podjela. Planirana su sredstva za prekovremeni rad, za isplatu kojih je obvezan nalog čelnika tijela.

Doprinose za obvezno zdravstveno osiguranje izračunali smo prema propisanoj stopi od 16,50 %. U 2025. planirana su sredstva za plaće i doprinose u iznosu 2.128.225,00 eura. Ostale rashode za zaposlene planirali smo prema stvarnim potrebama sukladno Zakonu o plaći i drugim materijalnim pravima pravosudnih dužnosnika i Kolektivnom ugovoru za državne službenike i namještenike. Planirana su sredstva u iznosu 82.645,00 eura, a detalji o isplatama istih dostavljena su nadležnom ministarstvu u lipnju 2024.

Naknade za prijevoz na posao i s posla planirali smo prema stvarnim potrebama, u skladu sa Zakonom o plaći i drugim materijalnim pravima pravosudnih dužnosnika i Kolektivnim ugovorom. Povećali smo iznos u odnosu na projekciju zbog toga što pravosudni dužnosnici od 1. travnja 2024. ostvaruju pravo na naknadu za prijevoz. U okviru naše aktivnosti planirali smo 43.000,00 eura za navedene naknade. Prijedlog planiranih sredstava na podskupini naknade troškova zaposlenima (naknada za prijevoz nije uključena) iznose 12.363,00 eura. Nema izmjena u odnosu na projekciju.

Zatražili smo sredstva na podskupini rashodi za materijal i energiju u iznosu 50.106,00 eura. 2024. sklopljeni su ugovori za nabavu uredskog materijala i ostalih materijalnih rashoda. Također su sklopljeni ugovori o opskrbi električne energije (na dvije godine) i opskrbi gorivom (na jednu godinu). Vlada RH je ukinula Uredbu o otklanjanju poremećaja na domaćem tržištu energije („Narodne novine“ broj: 31/23.) kojom je osigurala povoljnije cijene električne energije. Na temelju navedene uredbe 2023. umanjen je iznos 15.792,16 eura. S obzirom na navedeno našem sudu će nedostajati sredstava na ovoj poziciji.

Rashode za usluge planirali smo u iznosu 105.917,00 eura. Tekuće i investicijsko održavanje je među značajnijim rashodima za usluge, a odnosi se na redovno održavanje novog klimatizacijskog sustava i usluge održavanja zgrade. Ugovor o nabavi usluge redovnog preventivnog i iznenadnog održavanja unutarnjih i vanjskih klima jedinica vrijedi do prosinca 2024., ali smo obvezni produžavati ugovor do isteka garancije. Ugovor za nabavu elektroničke komunikacijske usluge u nepokretnoj mreži vrijedi do 31. ožujka 2025. Zaključili smo ugovor za poštanske usluge u 2024. Isti vrijedi do veljače 2026., a doveo je do povećanja cijena usluga. Bilježi se porast rashoda za poštarinu 29,80 % u travnju 2024. u odnosu na travanj 2023. Zdravstvene usluge planirane su sukladno Kolektivnom ugovoru i Zakonu o plaći i drugim materijalnih pravima pravosudnih dužnosnika. U 2025. ne planiramo sistematske preglede zaposlenika već samo iste za novozaposlene službenike.

Planirani ostali nespomenuti rashodi poslovanja iznose 2.058,00 eura. Iste smo planirali podmiriti od ostvarenih vlastitih prihoda. Međutim, nije nam odobrilo nadležno ministarstvo te očekujemo nedostatak sredstava na ovoj poziciji.

U okviru naše aktivnosti planirali smo financijske rashode za 2025. u iznosu 1.200,00 eura.

Trgovački sud u Splitu zaključio je Ugovor o financijskom leasingu automobila broj 1061518 s OTP Leasing d.d. iz Zagreba koji vrijedi do rujna 2026. Vezano za nabavu osobnog automobila za 2025. planirali smo 3.670,00 eura, za kamate za primljeni leasing 185,00 eura i glavnicu 3.485,00 eura. U okviru naše aktivnosti planirali smo sredstva u iznosu 796,00 eura za ulaganje u uredsku opremu i namještaj zbog dotrajalosti postojećeg.

Planirali smo energetsku obnovu zgrade: zamjena prozora (vanjska strana zgrade) i obnova fasade zgrade, ali su nam odobrena sredstva samo za zamjenu dijela vanjske stolarije. Na vanjskoj strani zgrade suda ima 109 prozora i ulazna vrata, a sud već ima projekt za zamjenu vanjske stolarije. U okviru naše aktivnosti planirali smo sredstva za dodatna ulaganja na građevinskim objektima u iznosu 241.000,00 eura.

Vlastiti prihodi sastoje se od prihoda od fotokopiranja i najma prostora za postavljanje samouslužnog aparata. Planiramo ostvariti prihode u iznosu od 531,00 eura. Sredstva vlastitih prihoda koristit ćemo za podmirenje rashoda za uredski materijal, usluge tekućeg i investicijskog održavanja i zakupnine i najamnine. Ugovor o najmu prostora za postavljanje samouslužnog aparata, vrijedi do studenog 2024.

Sukladno članku 132. stavku 5. Zakona o sudovima („Narodne novine“ broj: 28/13., 33/15., 82/15., 82/169., 67/18., 126/19., 130/20., 21/22., 60/22., 16/23., 155/23. i 36/24.) kamate ostvarene od sredstava koja se vode na računima sudova su namjenski prihod državnog proračuna i koriste se za potrebe pravosudnih tijela. Plan ostalih prihoda za posebne namjene za 2025. iznosi 1.200,00 eura. Sredstva istih koristit ćemo za podmirenje rashoda za usluge tekućeg i investicijskog održavanja. Izmijenili smo vrstu rashoda u odnosu na projekciju. Prvo smo planirali sredstva iskoristiti za podmirenje poštanskih usluga.

FINANCIJSKI PLAN ZA 2026. – OBRAZLOŽENJE

Plaće za zaposlene planirali smo prema stvarnim potrebama, sukladno Pravilniku o unutarnjem redu, Zakonu o plaći i drugim materijalnim pravima pravosudnih dužnosnika, Uredbi o nazivima radnih mjesta, uvjetima za raspored i koeficijentima za obračun plaće u državnoj službi. Sredstva su planirana sukladno odobrenom limitu nadležnog ministarstva (pojašnjenje u planu za 2025.). Planirana su sredstva za dodatna ulaganja na građevinskim objektima, koja se izvode izvan radnog vremena i subotom, te radi kontrole i nadgledanja njihovog rada javlja se potreba za prekovremenim radom službenika i namještenika. U 2026. planirana su sredstva za plaće i doprinose u iznosu 2.171.150,00 eura.

Ostale rashode za zaposlene planirali smo prema stvarnim potrebama sukladno Zakonu o plaći i drugim materijalnim pravima pravosudnih dužnosnika i Kolektivnom ugovorom za državne službenike i namještenike. Planirana sredstva za 2026. iznose 79.800,00 eura, a detaljni obračun istih dostavljen je nadležnom ministarstvu u lipnju 2024.

Planirana sredstva za naknade troškova zaposlenima iznose 55.850,000 eura. Naknade za prijevoz na posao i s posla planirali smo prema stvarnim potrebama, u skladu sa Zakonom o plaći i drugim materijalnim pravima pravosudnih dužnosnika i Kolektivnim ugovorom.

Sredstva na podskupini rashodi za materijal i energiju planirani su u iznosu 50.100,00 eura, s tim da je u trenutku izrade financijskog plana našeg suda važila Uredba Vlade RH o povoljnijoj cijeni energije te će nam na ovoj poziciji zbog ukidanja iste nedostajati sredstava. Postupak jednostavne nabave uredskog materijala obavit će se i u 2026. te se očekuje i sklapanje Ugovora o opskrbi gorivom.

U okviru naše aktivnosti planirali smo sredstva za rashode za usluge u iznosu 127.154,00 eura. Na tekuće održavanje odnosi se 56.500,00 eura, a planirana sredstva utrošiti će se osim na redovno održavanje novog klimatizacijskog sustava i usluge održavanja zgrade i na izvođenje ličilačkih radova u zgradi suda. Zdravstvene usluge planirane su sukladno Kolektivnom ugovoru i Zakonu o plaći i drugim materijalnim pravima pravosudnih dužnosnika. Pravosudni dužnosnici, službenici i namještenici imaju pravo na sistematski pregled. Zaposlenici do 50 godina starosti imaju pravo na sistematski pregled svake 3 godine, a oni iznad 50 godina starosti svake dvije godine. U 2026. planiramo sistematske preglede zaposlenika za jedan dio zaposlenika.

Ostali nespomenuti rashodi poslovanja planiraju se u iznosu 2.496,00 eura.

Financijski rashodi planirani su u iznosu 1.200,00 eura.

Trgovački sud u Splitu zaključio je ugovor o financijskom leasingu automobila broj 1061518 s OTP Leasing d.d. iz Zagreba. Vezano za nabavu osobnog automobila za 2026. planirali smo 2.753,00 eura, od toga se na kamate odnosi 45,00 eura a glavnicu 2.708,00 eura. Planirali smo ulaganje u uredsku opremu i namještaj u iznosu 796,00 eura zbog dotrajalosti postojećeg te dodatna ulaganja na građevinskim objektima u iznosu 5.000,00 eura. Dodatna ulaganja odnose se na postavljanje novog video nadzora. Svi dijelovi zgrade nisu pokriveni kamerama, pogotovo sudski registar gdje je veliki dnevni protok stranaka. Potrebno je proširiti područje pokriveno kamerama suda i iz razloga što je na drugom katu zgrade smješten Ured za obranu Ministarstva obrane koji dnevno prima veliki broj stranaka. Planirana je nabava opreme u iznosu 8.504,00 eura.

Vlastiti prihodi sastoje se od prihoda od fotokopiranja i najma prostora za postavljanje samouslužnog aparata. Ostvarenim vlastitim prihodima podmirit ćemo rashode za nabavu uredskog materijala, usluge tekućeg i investicijskog održavanja i zakupnine i najamnine.

Kamate ostvarene od sredstava koja se vode na računima sudova su namjenski prihod državnog proračuna i koriste se za potrebe pravosudnih tijela (članak 132. stavak 5. Zakona o sudovima). Plan prihoda za 2026. iznosi 1.200,00 eura. Ostvarenim prihodima podmirit ćemo rashode za usluge tekućeg i investicijskog održavanja.

FINANCIJSKI PLAN ZA 2027. – OBRAZLOŽENJE

Plaće za zaposlene planirali smo prema stvarnim potrebama, sukladno Pravilniku o unutarnjem redu, Zakonu o plaći i drugim materijalnim pravima pravosudnih dužnosnika, Uredbi o nazivima radnih mjesta, uvjetima za raspored i koeficijentima za obračun plaće u državnoj službi. Trgovački sud u Splitu 31. listopada 2024. ima 81 zaposlenika: 15 dužnosnika, 62 službenika i 4 namještenika. Sredstva su planirana sukladno odobrenom limitu nadležnog ministarstva (pojašnjenje u planu za 2025. i 2026.). Planirana su sredstva za dodatna ulaganja na građevinskim objektima, koja se izvode izvan radnog vremena i subotom, te radi kontrole i nadgledanja njihovog rada javlja se potreba za prekovremenim radom službenika i namještenika. U 2027. planirana su sredstva za plaće i doprinose u iznosu 2.206.094,00 eura.

Ostale rashode za zaposlene planirali smo prema stvarnim potrebama sukladno Zakonu o plaći i drugim materijalnim pravima pravosudnih dužnosnika i Kolektivnom ugovorom za državne službenike i namještenike . Predložena sredstva za ostale rashode za zaposlene u 2027. ukalkulirana su u lipnju 2024. te dostavljena nadležnom ministarstvu. Planirana sredstva za 2027. iznose 81.056,00 eura.

Planirana sredstva za naknade troškova zaposlenima iznose 57.050,00 eura. Naknade za prijevoz na posao i s posla planirali smo prema stvarnim potrebama, u skladu sa Zakonom o plaći i drugim materijalnim pravima pravosudnih dužnosnika i Kolektivnim ugovorom.

Sredstva za rashode za materijal i energiju planirani su u iznosu 52.750,00 eura, s tim da je u trenutku izrade financijskog plana našeg suda važila Uredba Vlade RH o povoljnijoj cijeni energije te će nam na ovoj poziciji zbog istog nedostajati sredstava. Postupak jednostavne nabave uredskog materijala obavit će se i u 2027. te se očekuje i sklapanje Ugovora o opskrbi gorivom.

Ukupno smo planirali sredstva za rashode za usluge u iznosu 91.450,00 eura. Na tekuće održavanje odnosi se 14.500,00 eura, a planirana sredstva utrošiti će se na redovno održavanje klimatizacijskog sustava te usluge održavanja zgrade. Zdravstvene usluge planirane su sukladno Kolektivnom ugovoru i Zakonu o plaći i drugim materijalnim pravima pravosudnih dužnosnika. Pravosudni dužnosnici, službenici i namještenici imaju pravo na sistematski pregled. Zaposlenici do 50 godina starosti imaju pravo na sistematski pregled svake 3 godine, a oni iznad 50 godina starosti svake dvije godine. U 2027. planiramo sistematske preglede zaposlenika za jedan dio zaposlenika. Redovito se sklapaju ugovori o najmu pisača i uređaja.

Ostali nespomenuti rashodi poslovanja planiraju se u iznosu 2.800,00 eura.

Na podskupini financijski rashodi planirano je 1.200,00 eura.

Planirali smo ulaganje u uredsku opremu i namještaj u iznosu 4.000,00 eura zbog dotrajalosti postojećeg. U sklopu naše aktivnosti planirali smo i dodatna ulaganja na građevinskim objektima u iznosu 18.750,00 eura. Dodatna ulaganja se odnose na izradu asfaltnih / betonskih slojeva u garaži i parkingu našeg suda.

Vlastiti prihodi sastoje se od prihoda od fotokopiranja i najma prostora za postavljanje samouslužnog aparata. Planiramo ostvariti prihode u iznosu 531,00 eura. Ostvarenim vlastitim prihodima podmirit ćemo rashode za nabavu uredskog materijala, usluge tekućeg i investicijskog održavanja i zakupnine i najamnine.

Kamate ostvarene od sredstava koja se vode na računima sudova su namjenski prihod državnog proračuna i koriste se za potrebe pravosudnih tijela (članak 132. stavak 5. Zakona o sudovima). Plan prihoda za 2027. iznosi 1.200,00 eura. Sredstva ostalih prihoda za posebne namjene koristit ćemo za podmirenje rashoda za usluge tekućeg i investicijskog održavanja.

U Splitu 8. studenog 2024.

PREDSJEDNIK SUDA

Ivan Čulić